บาทเปิดตลาด 29.77/79 คาดแกว่งแคบ
ธนาคารซีไอเอ็มบี ไทย รายงาน เงินบาทเปิดตลาด 29.77/79 คาดแกว่งแคบตามภูมิภาค ยังไร้ปัจจัยใหม่
22 พ.ค. 2556

ธนาคารซีไอเอ็มบี ไทย รายงาน เงินบาทเปิดตลาด 29.77/79 คาดแกว่งแคบตามภูมิภาค ยังไร้ปัจจัยใหม่
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.77/79 บาท/ดอลลาร์ จากระดับ 29.80 บาท/ดอลลาร์ เคลื่อนไหวในทิศทางเดียวกับภูมิภาค โดยมีแนวโน้มอ่อนค่า
"เงินบาททรงตัวใกล้เคียงกับช่วงเย็นวานนี้ วันนี้น่าจะปรับตัวในกรอบแคบๆ ตามทิศทางค่าเงินในภูมิภาค" นักบริหารเงิน กล่าว
นักลงทุนรอผลประชุมของคณะกรรมการนโยบายการเงิน(กนง.) ในวันที่ 29 พ.ค.นี้ และรอดูแถลงการณ์จากการประชุม FOMC คืนนี้เกี่ยวกับมาตรการ QE ว่าจะตัดสินใจอย่างไรไปในแนวทางใด เพราะกรรมการแต่ละคนเริ่มมีมุมมองที่แตกต่างกันไป
นักบริหารเงิน คาดว่า เงินบาทจะเคลื่อนไหวอยู่ในกรอบ 29.50-30.00 บาท/ดอลลาร์
"ยังเคลื่อนตัวในกรอบใหญ่ที่ exporter พอใจ" นักบริหารเงิน กล่าว